# Alliance Française de Sabadell

L'Alliance Française de Sabadell va ser una associació autònoma i sense ànim de lucre que promovia l'ensenyament del francès i la cultura a la cocapital vallesana. Va ser activa entre 1974 i 2018, si bé ja l'any 1969 l'Alliance Française ja impartia cursos de francés amb professors procedents de Barcelona i el mateix Sabadell. Els seus estatuts eren aprovats per la Fundació Alliance Française de París i fou un dels centres més importants de l'Alliance Française a Espanya, en volum d'estudiants, i el més actiu a Europa en programació cultural. A imatge de la resta d'Alliances Françaises del món, s'inspirava en els principis de neutralitat política i confessional, civisme, arrelament al territori i obertura a les cultures. Va cessar en la seva activitat el 2018 per problemes econòmics i de gestió.

## Activitat

En el vessant de centre lingüístic, impartia cursos de francès a la seva seu, incloent-hi esplais d'estiu, escoles i empreses de la regió. Actuava com a centre d'exàmens oficials de llengua francesa autoritzat pel Ministeri d'Educació francès, per als diplomes DELF-DALF i TCF, i com a centre delegat de l'Alliance Française de París per als exàmens DAEFLE. Col·laborava també amb el Ministeri d'Immigració, Diversitat i Inclusió de Quebec per a la formació en llengua francesa dels immigrants, i de diverses universitats catalanes i franceses.
En la vessant cultural, oferia exposicions d'arts visuals, concerts, projeccions, conferències, recitals poètics, representacions teatrals i cursos d'humanitats a través de l'Ateneu Alliance.

## Història

L'entitat fou fundada el 1974 per un equip de joves professors de francès encapçalat pel Robert Ferrer Chaler, personalitat referent de la cultura sabadellenca, que fou condecorat el 2007 per l'Estat francès com a Officier dans l'Ordre des Palmes Académiques, en reconeixement de la seva contribució a la difusió de la llengua i la cultura franceses.
El 1995 l'entitat adquirí la Casa Taulé, un emblemàtic edifici de Sabadell, amb una superfície de 650 m², que fou construït el 1902 per ser casa pairal del fabricant de maquinària tèxtil Josep Taulé, la família del qual hi va viure fins al 1958. Després de la compra i rehabilitació de la Casa Taulé, l'associació va posar-la a disposició de la ciutat, fidel a la seva vocació de servei públic.
En la darrera etapa de funcionament de l'Aliança Francesa de Sabadell, a les dues plantes superiors de la Casa Taulé hi havia les aules per a l'ensenyament de la llengua i una mediateca, i a la planta baixa s'hi trobava un espai públic amb recepció, sala d'exposicions i cafeteria-restaurant amb sala i pati. El 2005 es van instal·lar 36 plaques fotovoltaiques al terrat de la casa.
El pati de l'Aliança va albergar concerts, recitals, conferències i altres esdeveniments dins la programació cultural de l'entitat. Diverses personalitats van participat en la programació, com Rafael Alberti i Louis Aragon els anys 80, o, en els darrers anys de funcionament de la institució, figures del món de la música (Jordi Savall, Maria Hinojosa, Fabiola Toupin, Nena Venetsanou), les arts visuals (Joan Fontcuberta, Antoni Taulé, Maurice Maillard, Xavier Oriach, Frederic Amat, Tom Carr, Mathieu Pernot), les arts escèniques i cinematogràfiques (l'actor Pascal Greggory, la documentalista Simone Bitton) i les Humanitats (l'economista Frédéric Lordon, el professor Richard Monvoisin).
La institució va haver de vendre la Casa Taulé i cessar en la seva activitat l'any 2018 pels greus problemes econòmics derivats de la mala gestió i del litigi judicial amb l'antic director, Sébastien Bauer. Es manté inactiva des de llavors.

## Referències

* 1 2 3 4 «Alliance Française: una forta implantació al Vallès». La Vanguardia, 16-05-1998. [Consulta: 13 setembre 2011].
* ↑ Testimoni personal de Feliu Crespí Niubò.
* 1 2 Gisbert, Josep «Savall es vincula a Sabadell». La Vanguardia, 28-06-2011.
* ↑ «L'Aliança Francesa tanca les seves portes». Diari de Sabadell.
* ↑ «"Langue et culture française à l'Alliance de Sabadell", Le petit journal, 13 de desembre de 2005.» (en francès). [Consulta: 11 abril 2016].
* ↑ «Centro Nacional de Exámenes España - Diplomas oficiales de lengua francesa.» (en castellà). [Consulta: 11 abril 2016].
* ↑ «DAEFLE (Diplôme d'aptitude à l'enseignement du Français Langue Étrangère), Alliance Française Paris - Ìle de France» (en francès). Arxivat de l'original el 2016-04-02. [Consulta: 11 abril 2016].
* ↑ «Ministère de l'Immigration, de la Diversité et de l'Inclusion du Québec: Liste des ententes avec des écoles de langues.» (en francès). Arxivat de l'original el 2016-04-16. [Consulta: 11 abril 2016].
* ↑ «"L'Ajuntament de Sabadell i l'Alliance Française estableixen un conveni per afavorir la mobilitat professional de persones treballadores al Quebec", Sala de premsa de l'Ajuntament de Sabadell.», 01-03-2013. [Consulta: 11 abril 2016].
* ↑ «Centre d'Idiomes moderns a la Universitat Oberta de Catalunya: conveni amb l'Aliança Francesa de Sabadell».
* ↑ «Doctorat en Filosofia de la Universitat Autònoma de Barcelona: institucions que hi col·laboren.».
* ↑ «Centre de formation ouverte et à distance de l'Université de Bourgogne: Examens à l'étranger. Demander à une autorité locale française.» (en francès). Arxivat de l'original el 2016-04-24. [Consulta: 11 abril 2016].
* ↑ Vidal, Pere «L'Aliança Francesa de Sabadell, un cas paradigmàtic de centre cultural». Quadern de les idees, les arts i les lletres, juny 2015. Arxivat de l'original el 2017-10-25 [Consulta: 11 abril 2016]. Arxivat 2017-10-25 a Wayback Machine.
* ↑ Madrid, Karen «Robert Ferrer, el fundador de l'Aliança Francesa a Sabadell, rep una condecoració de l'Estat francès.». Ràdio Sabadell, 17-09-2007. Arxivat de l'original el 5 de maig 2016 [Consulta: 12 d’abril 2016]. Arxivat 5 de maig 2016 a Wayback Machine.
* ↑ «"Senyalització del patrimoni històric de Sabadell", per l'Oficina del Patrimoni de Sabadell», 2010. Arxivat de l'original el 6 de maig 2016. [Consulta: 11 abril 2016].
* ↑ Solà Solé, Pere. Louis Aragon y España (en castellà). L'ull crític, p. 177. ISBN 9788484096702.
* ↑ «"Savall es vincula a Sabadell". La Vanguardia, 28 de juny del 2011.». [Consulta: 11 abril 2016].
* ↑ Brugués, Núria «Maria Hinojosa, José Luís Montón i Olvido Lanza porten l'òpera i el flamenc al Festival 30 nits d'avui». Ràdio Sabadell, 17-07-2009. Arxivat de l'original el 5 de maig 2016 [Consulta: 12 d’abril 2016]. Arxivat 5 de maig 2016 a Wayback Machine.
* ↑ Codina, J. «L'Aliança Francesa porta a Sabadell un cicle de poesia contemporània amb autors catalans i del Quebec». Ràdio Sabadell, 20-06-2006. Arxivat de l'original el 5 de maig 2016 [Consulta: 12 d’abril 2016]. Arxivat 5 de maig 2016 a Wayback Machine.
* ↑ Brugués, Núria «El 30 Nits tanca el seu últim divendres amb la música de Patricio, Benavent i Nena Venetsanou». Ràdio Sabadell, 21-07-2006. Arxivat de l'original el 5 de maig 2016 [Consulta: 12 d’abril 2016]. Arxivat 5 de maig 2016 a Wayback Machine.
* ↑ B., David «Reciclatge fotogràfic a la conferència de Joan Fontcuberta». iSabadell, 17-05-2012.
* ↑ Colomer, Víctor «Cara a cara: Antoni Taulé, pintor». Diari de Sabadell, 21-06-2005. Arxivat de l'original el 1 de juliol 2012 [Consulta: 12 d’abril 2016].
* ↑ «Maurice Maillard: Biographie» (en francès). Arxivat de l'original el 2016-04-22. [Consulta: 12 abril 2016].
* ↑ «TV3 Telenotícies: L'"Odissea" il·lustrada per Amat, a Sabadell», 04-09-2011.
* ↑ «Tom Carr: curriculum» (en anglès).
* ↑ Ferret, Laia «Versos per a una ciutat oberta i multicultural». Avui, 29-04-2005. Arxivat de l'original el 21 d’abril 2016 [Consulta: 12 d’abril 2016]. Arxivat 21 April 2016$^{[Datemismatch]}$ a Wayback Machine.
* ↑ «Homenaje a Pascal Greggory» (en castellà). El Periódico, 04-03-2007. Arxivat de l'original el 22 d’abril 2016 [Consulta: 12 d’abril 2016].
* ↑ «La directora Simone Bitton a l'Alliance Française». Bonart, 29-02-2012.
* ↑ «Crisi financera, crisi económica, crisi del capitalisme? | Frédéric Lordon». Weekand Sabadell, 01-06-2011. Arxivat de l'original el 23 d’abril 2016 [Consulta: 12 d’abril 2016]. Arxivat 23 April 2016$^{[Datemismatch]}$ a Wayback Machine.
* ↑ «Richard Monvoisin, zetètica : «Només demano a les teràpies alternatives una estadística d´èxit o fracàs»». Diari de Sabadell, 12-11-2010.
* ↑ «Dades registrals de l'associació a la Guia d'Entitats de la Generalitat de Catalunya». Guia d'Entitats, 19-05-2021.

## Enllaços externs

* Alliance Française de Sabadell Arxivat 2011-09-03 a Wayback Machine.
* Alliance Française en Espagne Arxivat 2016-05-08 a Wayback Machine.
* Fondation Alliance Française